Politesch Partei

Eng politesch Partei (Lat.: partes = Partei, vun pars, partis = "Deel", "Richtung", "Roll") ass en Zesummeschloss vu politesch interesséierte Mënschen, déi sech am grousse Ganzen eens sinn, wéi d'Zesummeliewen an der Gesellschaft aktiv soll organiséiert ginn.

An enger parlamentarescher Demokratie gëtt et verschidde Systemer, an deenen d'Parteien agéieren. An engem Zweeparteiesystem sti sech zwou grouss Parteie géigeniwwer, déi d'politesch Landschaft bal komplett dominéieren. Dat ass zum Beispill de Fall an den USA mat der demokratescher Partei an der republikanescher Partei. Am Villparteiesystem gëtt et ganz vill Parteien, wéi am Kamerun, wou am Joer 2015 ganzer 298 Parteien enregistréiert waren.cameroon-info.net: Cameroun - Émiettement - Multipartisme pléthorique: Comment réussir l'alternance au Cameroun avec près de 300 partis politiques légalisés? (19. Juni 2015)cameroun24.net: Cameroun - Société. Partis politiques et confessions religieuses prolifèrent au Cameroun (enquête) An der westlecher Welt hu vill Länner Méiparteiesystemer, an deem e puer Parteien no de Parlamentswalen an der Lag sinn, sech un enger Regierungskoalitioun ze bedeelegen.Bundeszentrale für politische Bildung: Partei (gekuckt den 2. Mäerz 2018

 Kuckt och 
 Lëscht vun de politesche Parteien zu Lëtzebuerg
 Lëscht vun de politesche Parteien a Spuenien

Kategorie:Politikwëssenschaft